Предложение за РЕШЕНИЕ ЗА ИЗПЪЛНЕНИЕ НА СЪВЕТА за изменение на списъка на несътрудничещи трети държави в борбата с незаконния, недеклариран и нерегулиран риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов /* COM/2014/0629 final - 2014/0295 (NLE) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Основания и цели на предложението Настоящото предложение се отнася за прилагането на Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999[1] (наричан по-долу за краткост „Регламентът за ННН риболов“). Общ контекст Настоящото предложение е изготвено в контекста на прилагането на Регламента за ННН риболов и е резултат от разследвания и диалози, проведени в съответствие с изискванията по същество и процедурните изисквания, определени в Регламента за ННН риболов, които предвиждат, наред с останалото, че всички държави следва да изпълняват задълженията, произтичащи от международното право, а именно — в качеството си на държави на знамето, пристанищни държави, крайбрежни държави или държави на пазара да предотвратяват, възпират и премахват ННН риболов. Съществуващи разпоредби в областта на предложението Решение на Комисията от 15 ноември 2012 г. (ОВ C 354, 17.11.2012 г., стр.1—47) за уведомяване на третите държави, които Комисията счита за потенциално определими като несътрудничещи трети държави, съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов Решение за изпълнение на Комисията от 26 ноември 2013 г. (ОВ C 346, 27.11.2013 г., стр. 2—25) за определяне на третите държави, които Комисията счита за несътрудничещи трети държави съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов Решение за изпълнение на Съвета от 24 март 2014 г. (OВ L 91, 27.3.2014 г., стр. 43—47) за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов Решението за изпълнение на Съвета от 24 март 2014 г. (OВ L 91, 27.3.2014 г., стр. 43—47) за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов беше изменено с Решение за изпълнение на Съвета (ЗА ВКЛЮЧВАНЕ НА ШРИ ЛАНКА В СПИСЪКА) от xxxxxxxx. Съгласуваност с други политики и цели на Съюза Не се прилага. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО Консултация със заинтересованите страни В съответствие с разпоредбите на Регламента за ННН риболов, по време на разследванията и диалозите заинтересованите страни, засегнати от процедурата, имаха възможността да защитят своите интереси. Събиране и използване на експертни становища Външни експертни становища не бяха необходими. Оценка на въздействието Настоящото предложение е резултат от прилагането на Регламента за ННН риболов. Регламентът за ННН риболов не съдържа разпоредби за обща оценка на въздействието, но съдържа изчерпателен списък на условията, които подлежат на оценка. 3. ПРАВНИ ЕЛЕМЕНТИ НА ПРЕДЛОЖЕНИЕТО Обобщение на предлаганите мерки На 15 ноември 2012 г. със свое решение Комисията уведоми осем трети държави (Белиз, Кралство Камбоджа, Република Фиджи, Република Гвинея, Република Панама, Демократична социалистическа република Шри Ланка, Република Того и Република Вануату), че разглежда възможността да ги определи като несътрудничещи държави съгласно Регламента за ННН риболов. Комисията предприе стъпки спрямо осемте държави, които включваха, наред с останалото, предоставянето на основания за предприетите действия, възможност държавите да отговорят и да опровергаят съответните твърдения, право да поискат и да представят допълнителна информация, да предложат планове за действие за коригиране на положението, както и подходящ срок за отговор и разумни срокове за коригиращи мерки. На 26 ноември 2013 г. със свое решение за изпълнение Комисията определи Белиз, Кралство Камбоджа и Република Гвинея като трети държави, които тя счита за несътрудничещи трети държави в съответствие с Регламента за ННН риболов. На 24 март 2014 г. със свое решение за изпълнение Съветът създаде списък на трети държави, несътрудничещи в борбата с ННН риболов, който включва Белиз, Кралство Камбоджа и Република Гвинея. Приложеното предложение за решение за изпълнение на Съвета се основава върху констатациите, които потвърдиха, че Белиз доказа, че положението, дало основание за включването му в списъка, е коригирано и че държавата е предприела конкретни мерки, които могат да доведат до неговото трайно подобряване. Поради това се предлага Съветът да приеме приложеното предложение за решение. Правно основание Регламент (ЕО) № 1005/2008 от 29 септември 2008 г. на Съвета за създаване на система на Общността за предотвратяване, възпиране и премахване на незаконния, недеклариран и нерегулиран (ННН) риболов Принцип на субсидиарност Предложението попада в изключителната компетентност на Европейския съюз, поради което принципът на субсидиарност не се прилага. Принцип на пропорционалност Предложението е в съответствие с принципа на пропорционалност поради следните причини: Формата на действието е описана в Регламента за ННН риболов и не оставя възможност за решение на национално равнище. Не е необходимо да се посочва как финансовата и административната тежест върху Съюза, националните правителства, регионалните и местните власти, икономическите оператори и гражданите е сведена до минимум и е пропорционална на целта на предложението. Избор на инструменти Предлагани инструменти: решение. Други средства не биха били подходящи поради следната причина: Други средства не биха били подходящи, тъй като Регламентът за ННН риболов не предвижда други възможности. 4. ОТРАЖЕНИЕ ВЪРХУ БЮДЖЕТА Предложението няма отражение върху бюджета на Съюза. 2014/0295 (NLE) Предложение за РЕШЕНИЕ ЗА ИЗПЪЛНЕНИЕ НА СЪВЕТА за изменение на списъка на несътрудничещи трети държави в борбата с незаконния, недеклариран и нерегулиран риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, като взе предвид Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999[2], и по-специално член 34, параграф 1 от него, като взе предвид предложението на Европейската комисия, като има предвид, че: (1) С Регламент (ЕО) № 1005/2008 (наричан по-долу за краткост „Регламентът относно ННН риболов“) се създава система на Съюза за предотвратяване, възпиране и премахване на незаконния, недеклариран и нерегулиран (ННН) риболов. (2) В глава VI от Регламента за ННН риболов се посочват процедурата за определяне на несътрудничещи трети държави, действията, които се предприемат спрямо държавите, определени като несътрудничещи трети държави, съставянето на списък на несътрудничещи държави, заличаването от списъка на несътрудничещи държави, оповестяването на списъка на несътрудничещи държави и всякакви извънредни мерки. (3) Съгласно член 32 от Регламента за ННН риболов, със свое решение от 15 ноември 2012 г.[3] (наричано по-долу „Решението от 15 ноември 2012 г.“) Европейската комисия („Комисията“) уведоми осем трети държави за възможността да ги определи като трети държави, които тя счита за несътрудничещи. Една от тези държави беше Белиз. (4) В Решението от 15 ноември 2012 г. Комисията включи информацията относно съществените факти и съображения, мотивиращи това предварително определяне. (5) Също на 15 ноември 2012 г. с отделни писма Комисията уведоми осемте трети държави, сред които и Белиз, че тя разглежда възможността да ги определи като несътрудничещи трети държави. (6) С Решение за изпълнение от 26 ноември 2013 г.[4] (наричано по-долу „Решението за изпълнение от 26 ноември 2013 г.“) Комисията определи Белиз, Кралство Камбоджа и Република Гвинея за несътрудничещи трети държави в борбата с ННН риболов. В съответствие с Регламента за ННН риболов Комисията посочи основанията, поради които счита, че тези три държави не изпълняват произтичащите от международното право задължения, а именно — в качеството си на държави на знамето, пристанищни държави, крайбрежни държави или държави на пазара да предприемат действия за предотвратяване, възпиране и премахване на ННН риболов. (7) В съответствие с член 33 от Регламента относно ННН риболов, със свое Решение за изпълнение 2014/170 от 24 март 2014 г.[5] (наричано по-долу „Решението за изпълнение на Съвета от 24 март 2014 г.“) Съветът включи Белиз, Кралство Камбоджа и Република Гвинея в списъка на несътрудничещи трети държави в борбата с ННН риболов съгласно Регламента за ННН риболов. (8) След като с Решението за изпълнение на Съвета от 24 март 2014 г. беше създаден списък на несътрудничещи трети държави в борбата с ННН риболов, Комисията предложи на определените държави възможност да се продължи диалогът в съответствие с изискванията по същество и процедурните изисквания, определени в Регламента за ННН риболов. Комисията продължи да събира и проверява цялата информация, която счита за необходима, включително устни и писмени коментари, с цел да даде възможност на определените държави да коригират положението, дало основание за включването им в списъка, и да предприемат конкретни мерки, които могат да доведат до отстраняване на установените недостатъци. В резултат на този процес беше констатирано, че Белиз е коригирал положението и е предприел съответните мерки. (9) С оглед на това съгласно член 34, параграф 1 от Регламента за ННН риболов Съветът следва да измени Решението за изпълнение от 24 март 2014 г., като заличи Белиз от списъка на несътрудничещите трети държави. (10) След приемането на настоящото решение за изпълнение на Съвета, с което Белиз се заличава от списъка на несътрудничещите трети държави в съответствие с член 34, параграф 1 от Регламента относно ННН риболов, Решението за изпълнение на Комисията от 26 ноември 2013 г., с което Белиз се определя за несътрудничеща трета държава, става безпредметно. ЗАЛИЧАВАНЕ НА БЕЛИЗ ОТ СПИСЪКА НА НЕСТРУДНИЧЕЩИТЕ ТРЕТИ ДЪРЖАВИ (11) След приемането на Решение за изпълнение от 26 ноември 2013 г. и Решение за изпълнение 2014/170 на Съвета от 24 март 2014 г. Комисията продължи диалога с Белиз. По-специално Белиз е изпълнил задълженията, произтичащи от международното право, и е приел адекватна правна уредба за борба срещу ННН риболов; въвел е адекватна и ефикасна система за наблюдение, контрол и инспекции; създал е система за санкциониране с възпиращ ефект и е осигурил правилното прилагане на схемата за сертифициране на улова. Освен това Белиз спазва по-стриктно международните си задължения, включително тези, които произтичат от препоръки и резолюции на регионалните организации за управление на рибарството (РОУР). Белиз е създал нова система за регистрация на кораби в съответствие с международното право. Понастоящем Белиз спазва препоръките и резолюциите на съответните органи и в съответствие с Международния план за действие срещу незаконния, недеклариран и нерегулиран риболов на Организацията на обединените нации (IPOA-UN) е приел свой национален план за действие срещу ННН риболов. (12) Въз основа на констатациите, съдържащи се в Решението от 15 ноември 2012 г., Решението за изпълнение от 26 ноември 2013 г. и Решението за изпълнение на Съвета от 24 март 2014 г., Комисията извърши преглед на това как понастоящем Белиз спазва международните си задължения като държава на знамето, пристанищна държава, крайбрежна държава или държава на пазара. Тя взе под внимание също така и мерките, предприети за коригиране на ситуацията, както и гаранциите, предоставени от компетентните органи на Белиз. (13) Въз основа на гореизложеното Комисията стигна до заключението, че действията, предприети от Белиз по отношение на неговите задължения като държава на знамето, са достатъчни за спазване на разпоредбите на членове 91, 94, 117 и 118 от Конвенцията на Организацията на обединените нации по морско право, членове 18, 19 и 20 от Споразумението на ООН относно рибните запаси и член III, параграф 8 от Споразумението на ФАО за съответствие. Комисията стигна до заключението, че предприетите от Белиз действия доказват, че положението, дало основание за включването му в списъка, е коригирано и че държавата е предприела конкретни мерки, които могат да доведат до неговото трайно подобряване. (14) При тези обстоятелства и в съответствие с член 34, параграф 1 от Регламента за ННН риболов Съветът заключава, че Белиз следва да бъде заличен от списъка на несътрудничещите държави. (15) Взетото от Съвета решение не изключва в бъдеще Комисията или Съветът да предприемат по-нататъшни стъпки в съответствие с глава VI от Регламента относно ННН риболов, ако фактите покажат, че Белиз не изпълнява произтичащите от международното право задължения, а именно — в качеството си на държава на знамето, пристанищна държава, крайбрежна държава или държава на пазара да предотвратява, възпира и премахва ННН риболов. (16) Предвид неблагоприятните последици, предизвикани от включването в списъка като несътрудничеща трета държава, е целесъобразно заличаването на Белиз от този списък да влезе в сила незабавно. ПРИЕ НАСТОЯЩОТО РЕШЕНИЕ: Член 1 Приложението към Решение 2014/170/ЕС се заменя с приложението към настоящото решение. Член 2 Настоящото решение влиза в сила в деня след деня на публикуването му в Официален вестник на Европейския съюз. Съставено в Брюксел на […] година. За Съвета Председател [1] ОВ L 286, 29.10.2008 г., стр. 1. [2] ОВ L 286, 29.10.2008 г., стр. 1. [3] Решение на Комисията от 15 ноември 2012 г. за уведомяване на третите държави, които Комисията счита за потенциално определими като несътрудничещи трети държави, съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 354, 17.11.2012 г., стр. 1). [4] Решение за изпълнение на Комисията от 26 ноември 2013 г. за определяне на третите държави, които Комисията счита за несътрудничещи трети държави съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ C 346, 27.11.2013 г., стр. 2). [5] Решение за изпълнение 2014/170 на Съвета от 24 март 2014 г. (OВ L 91, 27.3.2014 г., стр. 43—47) за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов. ПРИЛОЖЕНИЕ Списък на несътрудничещи трети държави в борбата с незаконния, недеклариран и нерегулиран риболов към Предложение за РЕШЕНИЕ ЗА ИЗПЪЛНЕНИЕ НА СЪВЕТА за изменение на списъка на несътрудничещи трети държави в борбата с незаконния, недеклариран и нерегулиран риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов Кралство Камбоджа Република Гвинея Демократична социалистическа република Шри Ланка